#  Р е п у б л и к а С р б и ј а

#  О П Ш Т И Н А С В И Л А Ј Н А Ц

 **ОПШТИНСКА УПРАВА**

 **Oдељење за инспекцијски надзор и пољопривреду**

 **КОМУНАЛНА ИНСПЕКЦИЈА**

 **Број**: 34-1/2020-IV/04

 **Дана: 27.01.2020. године**

#  С в и л а ј н а ц

**ГОДИШЊИ ИЗВЕШТАЈ**

**О РАДУ КОМУНАЛНE ИНСПЕКЦИЈЕ ЗА 2019. ГОДИНУ**

У складу са чланом 44. Закона о инспекцијском надзору („Службени гласник РС“, број 36/2015, 44/2018-др. Закони 95/2018) сачињен је извештај о раду за 2019. год. У извештајном периоду, на пословима комуналне инспекције радило је 3 извршилаца (комуналних инспектора).

 Општи циљ Плана инспекцијског надзора је превенција и деловање ради спречавања штетних последица, заштите јавних добара и интереса грађана. Закон о инспекцијском надзору („Службени гласник РС“ број 36/2015, 44/2018-др. Закони 95/2018)), као начин за остваривање циља инспекцијског надзора, нагласак ставља на превентивним мерама.

1. **Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције )** – Комунална инспекција извршила је 79 превентивних деловања који су имали за циљ контролу раскопавања јавних површина, одржавање чистоће, одржавање јавних зелених површина, одлагања и сакупљање отпада, испуштања отпадних вода, кварови на водоводној и канализавионој мрежи, продају робе ван продајног простора, спровођење акција хумано хватање и збрињавање паса луталица, одржавања комуналног реда у граду, одржавање традиционалних вашара, организовање осмомартовског и новогодишњег вашара. Инспектор је деловао по свим активностима планираног надзора и пружања оптималних савета у сврху превентивног деловања.
2. **Обавештавање јавности, пружање стручне и саветодавне подршке** Саветодавни разговори са странкама су усмерени на свакодневни део рада инспекције. Пружање стручне и саветодавне подршке спроводи се кроз вршење службених саветодавних посета, указивање на могуће штетне последице, достављање обавештења на терену са препорукама и обавезама о закупу јавних површина испред пословних просторија, обавези чишћења снега и леда, упозоравање са обавезама, налагање предузимања или уздржавања од одређених радњи ради спречавања настанка штетних последица по Законом заштићених добара. Инспекцијско поступање има за циљ остварење законитости, али је неопходно да изречене мере буду сразмерне ризицима, а да стање ствари којем се тежи буде безбедно и разумно одрживо. На основу досадашњег искустава може се закључити да приоритет треба да имају следеће комуналне делатности: снабдевање водом за пиће, пречишћавање и одвођење атмосферских и отпадних вода, управљање комуналним отпадом, а које су Законом о комуналним делатностима одређене као делатности од општег интереса.
3. **Ниво усклађености пословања и поступања надзираних субјеката са законом и другим прописима који се мери помоћу контролних листа.** Сачињене су контролне листе из области комуналнеделатности, исте ажуриране у току године и објављене на сајту општине Свилајнац.
4. **Број откривених и отклоњених штетних последица ( корективно деловање инспекције).** У извештајном периоду конкретно деловање инспекције подразумевало је налагање мера где су наложене мере и спроведене мере (контрола извршења наложених мера) у предметима које су се односиле на редован инспекцијски надзор: 92 контрола, ванредни инспекцијски надзор: 55 контрола, контролни инспекцијски надзор: 80 контрола редовног и ванредног инспекцијско надзора, 6 контрола сузбијања нелегалног промета дувана и производа од дувана, ван продајног објекта, на јавним површинама сходно члану 54. Закона о трговини.
5. **Број утврђених нерегистрованих субјеката**. Није било утврђених нерегистрованих субјеката.
6. **Мере које су предузете ради уједначавања праксе инспекцијског надзора**. – Редован инспекцијски надзор подразумева примену идентичних контролних листи према свим контролисаним субјектима/оператерима, што резултира уједначавањем праксе инспекцијског надзора. Уједначавању праксе доприноси и сарадња са другим општинским и републичким инспекторима.
7. **Остваривање плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор** Током 2019.године, вршена је примена закона и подзаконских аката из области комуналне делатности, по питању редовних и ванредних инспекцијских надзора. Током 2019. године било је 92 редовних инспекцијских контрола, и 55 ванредних предмета контроле. Применом Закона о трговини урађено је 6 контрола сузбијања нелегалног промета дувана и производа од дувана, ван продајног објекта, на јавним површинама сходно члану 54. Закона, 1 контрола истицања пословног имена и 7 контрола заузећа јавних површина.
8. **Ниво координације инспекцијског надзора са инспекцијским надзором кога врше друге инспекције.** Током 2019. године комунални инспектори остваривали је заједничку сарадњу са републичким инспекторима, ПС Свилајнац, прекршајним судом у Јагодини судска јединица Свилајнац. Перманентна сарадња постоји са свим општинским инспекцијама .
9. **Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера.** На пословима комуналне инспекције запослено је три извршилаца. Инспекцијска служба општине Свилајнац користи један службени ауто који је инспекцији доступан сваког дана. Од остале опреме користе се рачунари, штампач, опрема повезана са интернетом.
10. **Придржавање рокова прописаних за поступање инспекције.** Странке су о редовном инспекцијском надзору уредно обавештаване, поштовали су се законски рокови за сва поступања у инспекцијском надзору. Сва подзаконска акта и Планови рада су уредно објављивани на интернет страници, као и контролне листе. Странке којима су налагане одређене мере углавном су поштовале рокове одређене записницима- решењима.
11. **Законитост управних аката донетих у инспекцијском надзору ( број другостепених поступака, њихов исход, број покренутих управних спорова, њихов исход,) -** У претходном периоду није упућена ни једна жалба другостепеном органу.
12. **Поступање у решавању притужби на рад инспекције, са исходима тог поступања, уз посебно истицање броја поднетих притужби из области рада на које су се односиле -** У извештајном периоду није било притужби на рад инспектора.
13. **Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања.** У току 2019. године, комунални инспектори нису похађали обуке и друге облике стручног усавршавања.
14. **Иницијативе за измене и допуне закона и др.** **прописа.** Током 2019. године није било иницијатива те врсте.
15. **Мере и провере ажурности података у информационом систему.** Инспектор доставља све извештаје и акте за објављивање на сајт општине.
16. **Стање у области извршавања поверених послова.** Комунални инспектор I обавља поверене послове на основу Закона о трговини у делу надзора над трговином ван продајног објекта, осим даљинске трговине, као и у погледу истицања и придржавања радног времена и истицања пословног имена.
17. **Исход поступања правосудних органа.** Поднето је 0 захтева за покретање прекршајног поступка.

**КОМУНАЛНИ ИНСПЕКТОРИ**

 **Весна Савић**

 **Горан Радовановић**